Igatahes on väga omalaadne loo käsitlus. Meeldiv on see, et film on üsna realistlik. Seda omadust hindan ma väga kõrgelt põnevusfilmide osas. Muidugi on oluline ka see, et pinget ja huvitavaid olukordi on küllaga.    Tuleb tunnistada, et osatäitjate nimekiri on päris korralik. Osalevad ju Dennis Quaid, Forest Whitaker, William Hurt, Matthew Fox, kui nüüd suurimad nimed välja tuua. Mingeid päris rabavaid rollisooritusi siiski silma ei jäänud.  Nad kõik said lihtsalt hästi hakkama. Teistest ehk jättis parima mulje Forest Whitaker. Mulle väga meeldib tema mängitud tegelane, kes on nii siiras ja asjalik.    Kokkuvõtteks ütleks, et "Vantage Point" väärib auga žanri määratlust "põnevik", olles samas veel üsnagi originaalse ülesehitusega.  8/10